 TEODOR MAZILU „Teatru" Dramaturg original şi, cîteodată, deconcertant prin gustul pentru paradox, Teodor Mazilu îşi strînge, în sfîrşit, o parte din piese într-un volum de Teatru (Ed Cartea românească, 1971), aşa încît analiza critică poate depăşi nivelul aproximaţiilor şi al supoziţiilor Ce se vede foarte bine acum, la o lectură integrală, este unitatea adîncă a acestui teatru (teme, tipuri, manieră) Cu mereu alte măşti, se joacă aceeaşi piesă între Proştii sub clar de lună din 1962 şi Aceşti nebuni făţarnici din 1970, diferenţa e de precizie tehnică şi de subtilitate, nu de materie ori de viziune în proza lui T Mazilu era mai evidentă trecerea de la o satiră de moravuri la una de caractere, de la un unghi social-moral cam îngust (şperţarul, delapidatorul, demagogul etc), la o anume generalitate tipologică; în teatru, evoluţia apare mai estompată (va fi contribuind la această impresie şi selecţia) într-un anume sens, T Mazilu scrie un teatru satiric, de observaţie morală Dar dacă vrem să stabilim limpede tipurile dominante ne lovim de o greutate: sînt ipocriţi ori cinici eroii lui? îi caracterizează prefăcătoria, falsul, „alienarea" sau sinceritatea obraznică? Ipocrizia implică, la mai toţi, cinismul, iar cinismul se relevă ca o ipocrizie Sub aceste însuşiri imediate, bănuim cu timpul un fel de comedie a sentimentelor sau a caracterului, o prefăcătorie de o esenţă specială Eroii lui T Mazilu nu sînt pur şi simplu nişte nebuni făţarnici; autorul are în vedere mai puţin masca, mistificarea ca rezultat sau ca trăsătură, decît procesul însuşi prin care ea se produce Eroii nu doar poartă măşti, ci împlinesc un întreg ceremonial al aşezării măştii pe obraz, nu sînt doar nişte mistificaţi, ci, deopotrivă, nişte mistificatori, pentru care „transformarea", „educaţia", reprezintă un program, un scop deliberat Toţi mistifică şi se mistifică în numele unor convingeri (adesea inatacabile ca atare) Accentul cade pe convingerea care determină alienarea în mai mare măsură decît pe alienarea propriu-zisă Să enumerăm cîteva situaţii caracteristice, pregătirea unui rol sau folosirea Iui într-un scop anume (în Proştii sub clar de lună), educaţia şi autoeducaţia, lecţia de făţărnicie, de sinceritate, de cinste, de minciună (în Aceşti nebunL , în Treziţi-vă în fiecare dimineaţă!) Aşadar, tema principală a pieselor o constituie totdeauna o formă anumită de pedagogie morală, iar satira vizează spiritul pedagogic înţeles ca pervertire a omului în funcţie de o idee, ca „îndoctrinare" forţată, ca transformare şi desfigurare a vieţii în virtutea 334 Teodor Mazilu unui principiu exterior Deconcertant este T Mazilu prin uşurinţa cu care cititorul (ori spectatorul) se poate înşela asupra obiectului satirei sale: i s-a reproşat, de exemplu, şi nu o dată, că batjocoreşte deopotrivă ideile juste şi pe cele false, pe corupţii de toate genurile ca şi pe incoruptibili, pe scurt, că nu crede în nimic în realitate, T Mazilu nu satirizează lipsa moralei (şi de aceea nu-i drept să-i imputăm că ironia merge uneori spre oamenii morali), ci tocmai prezenţa moralei; „morala" pe care el o incriminează (în orice doctrină, filosofie sau transformare concretă a insului) este totdeauna echivalentă cu o îndepărtare de viaţă, cu substituirea vieţii printr-un criteriu abstract, printr-o logică străină de ea De altfel, personajele lui T Mazilu suferă nu atît de a-moralitate, cît de o stranie vocaţie a moralului (indiferent de sens) Toate joacă roluri de pedagogi, îşi asumă sarcini transformatoare, educative Prototipul pentru aceste piese care ridiculizează educaţia, ca instrument de falsificare, îl găsim în Lecţia lui Eugen Ionescu, de care-1 apropie pe T Mazilu mai ales oroarea faţă de coerciţiunea principiului etic Spectacolul pe care călugării îl dau în onoarea lui Jean, în Setea şi foamea, cuvîntarea Doamnei Pipe din Ucigaş fără simbrie, iată alte motive ionesciene provenite dintr-o obsesie asemănătoare, care au putut influenţa pe T Mazilu Nu-i greu să se constate cum în piesele lui intriga se întemeiază mereu pe astfel de exerciţii de pedagogie Iordache (din Aceşti nebuni ) este, pe rînd, distrus sufleteşte şi reconfortat, de către Camelia şi Silvia (ultima are chiar în programul ei de refacere a moralului bărbaţilor o lecţie de engleză!); actriţa Emilia (împăiaţi-vă iubiţii!) este „opera" lui Valentin Maximilian (Treziţi-vă în fiecare dimineaţă!) are în fratele său viteg, Eugen, un educator, care îi ţine zilnic o lecţie depre caracterul său: „Şi-acum,, frăţioare, o să-ţi aminteşti caracterul, trăsătură cu trăsătură! ( ) Te pregătesc pentru viaţă In viaţă trebuie să fii o personalitate perfect conturată Cu cît e mai bine conturată, cu atît succesul e mai sigur " (p 223) Apolonia (O sărbătoare princiară) nu poate muri oricum, ci doar după ce s-a pătruns de ideea în numele căreia se sinucide, de necesitatea superioară, istorică, a gestului ei: „ Noi vrem să facem din tine (îi spune tatăl ei) o fiinţă superioară, care recunoaşte gravitatea faptelor, înţelege oamenii şi istoria ( ) N-avem nevoie de-o victimă, ci de-o martiră" (p 199); iar Gogu încearcă în finalul Proştilor sub clar de lună să se salveze de „controlul financiar" prin falsă pocăinţă şi în acest scop învaţă umilinţa, laşitatea, supunerea, ca pe un rol Sarcasmul dramaturgului are în vedere astfel de spectacole ale pervertirii şi minciunii, ale deformării omului 335 Literatura română postbelică Proza Teatrul Nu caracterele şi sentimentele, nici ideile morale, constituie obiectul rîsului amar, ci exerciţiul mutilării (încă o dată: independent de sensul ei), alienarea care siluieşte pe om Valoric, cea mai interesantă piesă e Aceşti nebuni făţarnici Poate cam stagnantă în partea centrală, piesa e, prin complexitate, superioară altora, prea de tot sumare (Cine pe cine mântuieşte, Pălăria de pe noptieră, Frumos e în septembrie la Veneţia etc ) sau redus la pura virtuozitate (Don Juan moare ca toţi ceilalţi) Frumoasă mi s-a părut O sărbătoare princiară, cea mai camil-petresciană din toate (din Act venetian), densă şi mai puţin demonstrativă O anumită „vulgaritate" şi cultivarea exagerată a paradoxului, pentru efectul imediat al replicii, constituie dificultăţile cele mai evidente ale teatrului lui T Mazilu, netăgăduit original şi curajos (Contemporanul, nr 9, 1971) 